|  |
| --- |
| **Budapest Főváros VII. kerület Erzsébetváros Önkormányzata**  **FIDESZ-KDNP Frakció** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2025. április 16 - ai**

**rendes ülésére**

**Tárgy:** Javaslat a Rákóczi út 38. szám alatti társasház oszlopsorának felújításához kapcsolódó önkormányzati támogatásról

**Készítette:**

Benedek Zsolt

Fidesz-KDNP frakcióvezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Rákóczi út 38. szám alatti társasház árkádoszlopainak mészkőburkolata az elmúlt évek során rendszeres rongálások következtében súlyosan megrongálódott, különösen a bulinegyedhez köthető éjszakai károkozások miatt. A társasház kezelésében lévő területen található burkolatok állapotát az építésügyi hatóság is vizsgálta, melynek eredményeként 2024. szeptember 30-án kötelezést adtak ki a javítás elvégzésére. A legkritikusabb részek eltávolításával a közvetlen balesetveszély megszűnt, a társasház elvégezte a szükséges veszélytelenítési munkákat.

Az oszlopok burkolatának eredeti állapotba történő visszaállítása azonban több millió forintos költséget jelent a lakóközösség számára. A társasház a munkálatok elvégzésére két tételes árajánlatot is bekért (Ho-Er Bau Kft. és Szirt Kft.), amelyek 9–9,2 millió forintos költséggel számolnak a kivitelezésre vonatkozóan.

Az árkádoszlopok eredeti állapotának helyreállításához a lakóközösség az önkormányzat segítségét kéri.

Javasoljuk, hogy Erzsébetváros Önkormányzata – figyelemmel a társasház közérdeket is érintő állapotjavító beruházására – vizsgálja meg annak lehetőségét, hogy egyszeri, vissza nem térítendő támogatást nyújtson a társasház számára az oszlopburkolatok felújításának költségeihez való hozzájárulásként.

A támogatás mértékét és forrását az Önkormányzat és illetékes szakmai irodái vizsgálják meg, különös figyelemmel arra, hogy a burkolatok helyreállítása hozzájárul a városkép javításához, valamint a gyalogos közlekedés kulturált környezetéhez.

Kérjük a Tisztelt Képviselő-testületet, hogy támogassa a javaslatot az erzsébetvárosiak, a Rákóczi úti társasház közösségének érdekében, akik erőn felül is igyekeznek hozzájárulni a városkép rendezett állapotának fenntartásához.

**HATÁROZATI JAVASLAT**

**Budapest Főváros VII. kerület Erzsébetváros Önkormányzatának Képviselő-testülete .../2025. (IV.16.) határozata a Rákóczi út 38. szám alatti társasház oszlopsorának felújításához kapcsolódó önkormányzati támogatásról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. támogatja a Rákóczi út 38. szám alatti társasház árkádoszlopainak burkolatfelújítását mint közérdeket is érintő, városképi jelentőségű beruházást;
2. felkéri a Polgármestert, hogy intézkedjen legalább 5.000.000,- forint összegű, egyszeri, vissza nem térítendő önkormányzati támogatás biztosításáról a társasház részére.

**Felelős:** Niedermüller Péter polgármester

**Határidő:** az 1. pont tekintetében 2025. április 16.

a 2. pont tekintetében 2025. május 31.

Budapest, 2025. április 2.

Benedek Zsolt dr. Kosztolányi Dénes dr. Molnár Dominik Ripka András

frakcióvezető képviselő képviselő képviselő