|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám: Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2025. április 16 - ai**

**rendes ülésére**

**Tárgy:**  Döntés a balatonmáriafürdői alapítványi nyári tábori pályázatokról

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága a 3/2025. (I.20.) határozata értelmében a balatonmáriafürdői nyári tábor igénybevételére a VII. kerületi önkormányzati fenntartásban és működtetésben lévő óvodák, valamint a kerületi, állami fenntartásban és működtetésben lévő iskolák alapítványai, továbbá az önkormányzati fenntartású szociális és gyermekjóléti intézmény számára felhívást tett közzé az önkormányzat honlapján.

Az Önkormányzat 2025. évi költségvetéséről szóló 5/2025. (II.19.) önkormányzati rendelet (a továbbiakban: Rendelet) 7303 „Központilag kezelt gyermekeket, családokat és esélyteremtést támogató pályázatok” címszám alatti „Önkormányzati üdülő igénybevétele táboroztatáshoz (pályázat)” előirányzaton 12.000.000,- Ft összegben biztosított forrást a fenti célra.

A pályázatok benyújtásának határidejéig, 2025. március 7-ig, összesen **8 db** **pályázat került** **benyújtásra.** **1 db pályázat** a kerületben működő, önkormányzati fenntartásban lévő óvoda, **6 db pályázat** kerületi, állami fenntartásban és működtetésben lévő iskolákat támogató alapítvány, valamint **1 db pályázat** önkormányzati fenntartású szociális és gyermekjóléti intézmény részéről.

A pályázati kiírás feltételeinek mind a **8 db** **beérkezett pályázat** **maradéktalanul megfelel**.

A Rendelet 13. § (1) bekezdése értelmében a **7303 címszám alatti előirányzat tartós elkötelezettséggel nem járó felhasználását a Képviselő-testület a Művelődési, Kulturális és Szociális Bizottságra ruházta.** A Bizottság a 2025. áprilisi rendes ülésén dönt a hatáskörébe tartozó pályázatokról, illetve tesz javaslatot az iskolák alapítványai által benyújtott pályázatokra vonatkozóan. **A Bizottság döntéséről módosító indítvány keretében tájékoztatom a Képviselő-testületet.**

A Magyarország helyi önkormányzatairól szóló 2011. évi CLXXXIX. törvény 42. § 4. pontja alapján az **alapítványi támogatásokra vonatkozó döntés a Képviselő-testület át nem ruházható hatáskörébe tartozik**, így az alapítványi támogatásokról a Képviselő-testület jogosult dönteni.

A beérkezett alapítványi pályázatokat tartalmazó összefoglaló táblázat az előterjesztés 1. sz., a benyújtott pályázatok az előterjesztés 2-7. sz. mellékletét képezik.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …../2025. (IV.16.) határozata a 2025. évi nyári tábori pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a **Baross Gábor Általános Iskola Tanulóiért** **Alapítvány** által benyújtott, ***a Budapest VII. kerület Baross Gábor Általános Iskola tanulói részére szervezett*** 2025. évi balatonmáriafürdői nyári tábori pályázat megvalósítására **1.333.000,- Ft** összegű támogatást nyújt.

2. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 1 pont tekintetében: 2025. április 16.

2. pont tekintetében: 2025. május 16.

**II.**

**Budapest Főváros VII. kerület Erzsébetváros Önkormányzata Képviselő-testületének …../2025. (IV.16.) határozata a 2025. évi nyári tábori pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. **„A Boldog Iskolásévekért” Alapítvány** által benyújtott, ***az Erzsébetvárosi Magyar-Angol Két Tanítási Nyelvű Általános Iskola és Művészeti Szakgimnázium (Kertész u. 30.) tanulói részére szervezett,*** 2025. évi balatonmáriafürdői nyári tábori pályázat megvalósítására **1.200.000,- Ft** összegű támogatást nyújt.

2. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 1 pont tekintetében: 2025. április 16.

2. pont tekintetében: 2025. május 16.

**III.**

**Budapest Főváros VII. kerület Erzsébetváros Önkormányzata Képviselő-testületének …../2025. (IV.16.) határozata a 2025. évi nyári tábori pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a **Gyermekeink Jövőjéért Alapítvány** által benyújtott, ***az Alsóerdősori Bárdos Lajos Általános Iskola és Gimnázium tanulói*** ***részére szervezett*** 2025. évi balatonmáriafürdői nyári tábori pályázat megvalósítására **800.000,- Ft** összegű támogatást nyújt.

2. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 1 pont tekintetében: 2025. április 16.

2. pont tekintetében: 2025. május 16.

**IV.**

**Budapest Főváros VII. kerület Erzsébetváros Önkormányzata Képviselő-testületének ….. /2025. (IV.16.) határozata a 2025. évi nyári tábori pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. **„A Boldog Iskolásévekért”**  **Alapítvány** által benyújtott, az ***Erzsébetvárosi Magyar-Angol Két Tanítási Nyelvű Általános Iskola és Művészeti Szakgimnázium (Dob u. 85.) tanulói részére szervezett*,** 2025. évi balatonmáriafürdői nyári tábori pályázat megvalósítására **925.000,- Ft** összegű támogatást nyújt.

2. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 1 pont tekintetében: 2025. április 16.

2. pont tekintetében: 2025. május 16.

**V.**

**Budapest Főváros VII. kerület Erzsébetváros Önkormányzata Képviselő-testületének ….. /2025. (IV.16.) határozata a 2025. évi nyári tábori pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a **Gyermekeink Jövőjéért Alapítvány** által benyújtott, ***az Alsóerdősori Bárdos Lajos Általános Iskola és Gimnázium tanulói*** ***részére szervezett*** 2025. évi balatonmáriafürdői nyári tábori (szabadidős, kézműves és sport tábor) pályázat megvalósítására **1.500.000,- Ft** összegű támogatást nyújt.

2. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 1 pont tekintetében: 2025. április 16.

2. pont tekintetében: 2025. május 16.

**VI.**

**Budapest Főváros VII. kerület Erzsébetváros Önkormányzata Képviselő-testületének ….. /2025. (IV.16.) határozata a 2025. évi nyári tábori pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. **„A Boldog Iskolásévekért” Alapítvány** által benyújtott ***az Erzsébetvárosi Magyar-Angol Két Tanítási Nyelvű Általános Iskola és Művészeti Szakgimnázium leendő tanulói részére szervezett*** 2025. évi balatonmáriafürdői nyári tábori pályázat (gólyatábor) megvalósítására **600.000,- Ft** összegű támogatást nyújt.

2. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 1 pont tekintetében: 2025. április 16.

2. pont tekintetében: 2025. május 16.

Budapest, 2025. március 26.

Niedermüller Péter  
 polgármester

Előterjesztés mellékletei:

1. melléklet: Összefoglaló táblázat

2. melléklet : Baross Gábor Általános Iskola tanulóiért Alapítvány pályázata

3. melléklet : A Boldog Iskolásévekért Alapítvány (Kertész u. 30.) pályázata

4. melléklet: Gyermekeink Jövőjéért Alapítvány pályázata

5. melléklet: A Boldog Iskolásévekért Alapítvány (Dob u. 85.)

6. melléklet: Gyermekieink Jövőjéért Alapítvány (szabadidős, kézműves és sport tábor) pályázata

7. melléklet: A Boldog Iskolásévekért Alapítvány (gólyatábor) pályázata

8. melléklet: Művelődési, Kulturális és Szociális Bizottság 3/2025. (I.20.) határozata