|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

Pénzügyi és Kerületfejlesztési Bizottság

Városüzemeltetési Bizottság

**ELŐTERJESZTÉS**

**A Képviselő-testület 2025. április 16 - ai rendes ülésére**

|  |  |
| --- | --- |
| **Tárgy:** | Javaslat Gazdasági program, fejlesztési terv elfogadására a 2025-2029. időszakra |

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 116. § (1) bekezdésében foglaltak szerint a képviselő-testület hosszú távú fejlesztési elképzeléseit gazdasági programban, fejlesztési tervben rögzíti. A Mötv. 116. § (5) bekezdése alapján a gazdasági programot, fejlesztési tervet a képviselő-testület az alakuló ülését követő hat hónapon belül fogadja el.

Erzsébetváros gazdasági programja egy olyan fejlesztési terv, amely helyi szinten meghatározza mindazokat a célkitűzéseket és feladatokat, amelyeket a kerületi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a következő években teljesíteni kíván.

A program tartalmazza a különböző gazdasági ágazatok fejlődési irányát, valamint az egyes közszolgáltatások biztosítására, színvonalának javítására vonatkozó fejlesztési elképzeléseinket a 2025-2029-es időszakra. Ennek a gazdasági programnak figyelembe kell vennie a hatályos koncepciókat, harmonizálnia kell a korábban elfogadott programokkal, valamint az önkormányzat által meghozott rendeletekkel. A gazdasági program a középtávú fejlesztési lehetőségeket felvázoló dokumentum, de egyben egy 2029-ig tartó gazdaságfejlesztési irányvonalat is mutat.

E program megvalósítása a záloga annak, hogy folyamatosan javítsuk az önkormányzat által nyújtott szolgáltatások színvonalát és hosszú távra biztosítsuk Erzsébetváros fejlődését.

**Kérem a Tisztelt Képviselő-testületet az előterjesztés megtárgyalására és a határozati javaslat elfogadására.**

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2025. (IV.16.) határozata a 2025-2029. időszakra vonatkozó Gazdasági és Fejlesztési Program elfogadásáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy a határozat mellékletét képező, a 2025-2029. időszakra vonatkozó Gazdasági és Fejlesztési Programot elfogadja.

**Felelős:** Niedermüller Péter polgármester

**Határidő:** 2025. április 16.

Budapest, 2025. április 02.

**Niedermüller Péter**

**polgármester**

Határozati javaslat melléklete:

Erzsébetváros Gazdasági és Fejlesztési Program 2025-2029.