|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2025. április 16 - ai**

**rendes ülésére**

**Tárgy:**  Javaslat a szünidei gyermekétkeztetés és nyári szünidei szabadidős tábor biztosításáról szóló döntés meghozatalára

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

1. **Nyári szabadidős tábor**

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 41. §-a értelmében a gyermekek napközbeni ellátásaként az életkornak megfelelő nappali felügyeletet, gondozást, nevelést, foglalkoztatást és étkeztetést kell megszervezni azon gyermekek számára, akiknek szülei, törvényes képviselői – többek között - munkavégzésük, képzésben/oktatásban való részvételük, betegségük vagy egyéb ok miatt napközbeni ellátásukról nem tudnak gondoskodni. A gyermekek napközbeni ellátásának egyik formája az alternatív napközbeni ellátás.

Alternatív napközbeni ellátás szervezése különösen azokban az időszakokban indokolt, amikor az iskolai napközi nem működik, illetve azon túl igény jelentkezik a gyermekek felügyeletének és együttes foglalkoztatásának, fejlesztésének biztosítására, továbbá amikor nincs tanítás az iskolákban.

Az alternatív napközbeni ellátás a játszótéri program, játszóház, klubfoglalkozás keretében nyújtott, a csellengő vagy egyéb okból veszélyeztetett iskoláskorú gyermekek számára biztosított nappali felügyelet, sport-, illetve egyéb foglalkozás és étkeztetés, feltéve hogy a szolgáltató, intézmény rendelkezik az ehhez szükséges - jogszabályban meghatározott - személyi és tárgyi feltételekkel.

A szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendelet (továbbiakban: Szociális Rendelet) 37. § (1) bekezdése alapján az Önkormányzat alternatív napközbeni ellátást biztosít az általa szervezett nyári napközis táborban a Gyvt. alapján a nyári iskolai szünet ideje alatt.

A nyári napközis tábor szervezése és lebonyolítása a Bischitz Johanna Integrált Humán Szolgáltató Központ (a továbbiakban: Humán Szolgáltató) feladata.

E feladatkör meghatározására, az igénybevétel feltételére, módjára vonatkozó részletes rendelkezéseket a Szociális Rendelet 37. §-a tartalmazza, valamint e rendelet 37. § (8) bekezdése rendelkezik arról, hogy a nyári napközis tábor időpontját, a turnusok helyszínét a Képviselő-testület évente határozatban állapítja meg.

A turnusok időpontjának meghatározása során figyelemmel kell lenni az alábbikra:

* A 2024/2025. tanév rendjéről szóló 32/2024. (VIII. 8.) BM rendelet 2. § (2) bekezdése értelmében a 2024/2025. tanévben a tanítási év utolsó tanítási napja 2025. június 20. (péntek).
* 2025. június 23-27., valamint a 2025. augusztus 25-29. közötti időszak tekintetében a kerületben működő állami fenntartású általános iskolák a saját intézményeikben biztosítják a gyermekfelügyeletet, ezért a nyári szabadidős tábor 2025. június 30. - 2025. augusztus 22. napja között valósítható meg.

Fentiekre tekintettel javaslom, hogy a 2024/2025. tanévben az alábbiakban ismertetett turnusbeosztás szerint, a megnevezett köznevelési intézmények közreműködésével kerüljön megszervezésre és lebonyolításra a nyári szabadidős tábor. A beosztás az érintett iskolák által került összeállításra, mely a következő:

1-2. turnus

időpont: 2025. június 30. - 2025. július 11.

helyszín: Alsóerdősori Bárdos Lajos Általános Iskola és Gimnázium

3-4. turnus

időpont: 2025. július 14. – 2025. július 25.

helyszín: Erzsébetvárosi Magyar – Angol Két Tanítási Nyelvű Általános Iskola és

Művészeti Szakgimnázium - Kertész utcai telephelye

5. turnus

időpont: 2025. július 28. - 2025. augusztus 08.

helyszín: Erzsébetvárosi Magyar – Angol Két Tanítási Nyelvű Általános Iskola és

Művészeti Szakgimnázium - Dob utcai telephelye

6-7. turnus

időpont: 2025. augusztus 11. - 2025. augusztus 22.

helyszín: Budapest VII. Kerületi Baross Gábor Általános Iskola

1. **Szünidei gyermekétkeztetés**

A Gyvt. 21. § (1) bekezdés g) pontja értelmében természetbeni ellátásként a gyermek életkorának megfelelő déli meleg főétkezést kell biztosítani a gyermeket gondozó szülő, törvényes képviselő kérelmére a bölcsőde, mini bölcsőde, az óvoda zárva tartása, valamint az iskolában a nyári szünet és a tanítási szünetek időtartama alatt (a továbbiakban együtt: szünidei gyermekétkeztetés).

A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011.(XII.29.) Korm. rendelet 13/A. § (1) bekezdése rendelkezik arról, hogy a szünidei gyermekétkeztetés keretében a gyermek lakóhelye, vagy ha a gyermek életvitelszerűen a bejelentett tartózkodási helyén lakik, a tartózkodási helye szerinti települési önkormányzat gondoskodik a déli meleg főétkezés helyben történő elfogyasztásának megszervezéséről.

A szünidei gyermekétkeztetés biztosítása a Szociális Rendelet 28. § (8) és a 28/A. § (4) bekezdése alapján a Humán Szolgáltató feladata.

A Szociális Rendelet 28/A. § (5) bekezdése kimondja, a szünidei gyermekétkeztetés megvalósításához szükséges fedezet a Képviselő-testület mindenkori éves költségvetésében kerül meghatározásra, melyet az Önkormányzat a Humán Szolgáltató rendelkezésére bocsát.

Tájékoztatom a Tisztelt Képviselő-testületet, hogy a nyári szünidei napközis tábor megvalósításával összefüggő feladatok ellátásra az Önkormányzat a 2025. évi költségvetésében az 5605 „Szünidei napközis tábor” előirányzaton 16.000.000,- Ft, a szünidei gyermekétkeztetés feladatainak ellátására az 5606 „Szünidei gyermekétkeztetés” előirányzaton 2.500.000,- Ft összeget különített el.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**HATÁROZATI JAVASLATOK**

**I.**

**Budapest Főváros VII. kerület Erzsébetváros Önkormányzata Képviselő-testületének …./2025. (IV.16.) határozata a 2025. évi nyári szabadidős tábor biztosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a 2025. évi nyári napközis tábor időpontját és helyszínét az alábbiak szerint határozza meg:

a) 1-2. turnus

időpont: 2025. június 30. - 2025. július 11.

helyszín: Alsóerdősori Bárdos Lajos Általános Iskola és Gimnázium

b) 3-4. turnus

időpont: 2025. július 14. – 2025. július 25.

helyszín: Erzsébetvárosi Magyar – Angol Két Tanítási Nyelvű Általános Iskola és

Művészeti Szakgimnázium - Kertész utcai telephelye

c) 5. turnus

időpont: 2025. július 28. - 2025. augusztus 08.

helyszín: Erzsébetvárosi Magyar – Angol Két Tanítási Nyelvű Általános Iskola és

Művészeti Szakgimnázium - Dob utcai telephelye

d) 6-7. turnus

időpont: 2025. augusztus 11. - 2025. augusztus 22.

helyszín: Budapest VII. Kerületi Baross Gábor Általános Iskola

2. felkéri a Bischitz Johanna Integrált Humánszolgáltató Központot, hogy az 1. pontban foglaltak alapján gondoskodjon a nyári napközis tábor megszervezéséről.

**Felelős:** Niedermüller Péter polgármester

**Határidő:** 1. pont tekintetében: 2025. április 16.

2. pont tekintetében: 2025. április 30.

**II.**

**Budapest Főváros VII. kerület Erzsébetváros Önkormányzata Képviselő-testületének …./2025. (IV.16.) határozata a 2025. évi szünidei gyermekétkeztetéshez és a nyári szabadidős tábor megvalósításához szükséges fedezet biztosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a nyári napközis táboroztatási és szünidei gyermekétkeztetési feladatok ellátására fordítandó pénzösszeget - az Önkormányzat 2025. évi költségvetésében az 5605 „Szünidei napközis tábor” előirányzaton rendelkezésre álló 16.000.000,- Ft és az 5606 „Szünidei gyermekétkeztetés” előirányzaton rendelkezésre álló 2.500.000,- Ft összeget - a Bischitz Johanna Integrált Humán Szolgáltató Központ rendelkezésére bocsátja. A Bischitz Johanna Integrált Humán Szolgáltató Központ köteles a hivatkozott pénzösszeget elkülönítetten kezelni.
2. a Bischitz Johanna Integrált Humán Szolgáltató Központ köteles tájékoztatást nyújtani az Önkormányzat számára a szünidei gyermekétkeztetés és a nyári szabadidős tábor igénybevételéről, a nyújtott fedezet felhasználásáról a következők szerint:
3. az évközi szünet esetében a gyermekétkeztetésben részt vevő gyermekek számáról, kedvezményenkénti megbontásban. Az adatszolgáltatás határideje: a szünet utolsó napját követő 15. nap;
4. a szünidei gyermekétkeztetés biztosítására nyújtott összegről az év végi beszámolójának keretén belül adatot szolgáltatni, továbbá a fedezet fel nem használt részét köteles visszafizetni az Önkormányzat részére. A visszafizetés határideje: az év végi beszámoló elfogadását követő 15. nap;
5. nyári szünet esetében a gyermekétkeztetésben, illetőleg a nyári táborban részt vevő gyermekek számáról, kedvezményenkénti bontásban. Az adatszolgáltatás határideje: 2025. október 31;
6. a nyári szabadidős táborral kapcsolatban a táboroztatás összköltségéről, külön megjelenítve az étkeztetés, a programok és a személyi kifizetések összegét. A nyári napközis tábor megvalósításához biztosított fedezet tekintetében a fel nem használt összeget köteles visszafizetni az Önkormányzat részére. A visszafizetés határideje: 2025. október 31.

**Felelős:** Niedermüller Péter polgármester

**Határidő:** 1. pont tekintetében: 2025. április 30.

2. pont tekintetében: 2025. október 31.

Budapest, 2025. március 26.

Niedermüller Péter

polgármester