|  |
| --- |
| **Budapest Főváros VII. kerület Erzsébetváros Önkormányzata**  **Fidesz-KDNP frakció** |

Iktatószám:

Napirendi pont: ….

Előterjesztve: Városüzemeltetési Bizottság

**ELŐTERJESZTÉS**

**A Képviselő-testület** **2025. április 16-ai rendes ülésére**

|  |  |
| --- | --- |
| **Tárgy:** | Javaslat a Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet módosítására – a közterületen elérhető, megosztásos rendszerű elektromos rollerek szabályozása tárgyában |

**Készítette:**

Benedek Zsolt

Fidesz-KDNP frakció

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

A mikromobilitási szolgáltatók által üzemeltetett elektromos járművek használatával kapcsolatban rengeteg panasz érkezett képviselőcsoportunkhoz. Bár az önkormányzat kijelölt mikromobilitási pontokat, de a járművek használói sok esetben még mindig nem oda rakják vissza az eszközöket, ahol a kijelölt helye lenne.

Több esetben alakult ki balesetveszélyes helyzet abból, hogy a mikromobilitási eszközzel -védőfelszerelés nélkül- túl gyorsan haladtak. Mivel ezek az eszközök nem zajosak, könnyen előfordulhat olyan helyzet, amikor észre sem veszik őket, amely balesetveszélyes helyzethez vezethet. Ezért javasoljuk a képviselő-testületnek, hogy a szolgáltatók által üzemeltetett eszközökre vezessünk be sebességkorlátozást.

Sok esetben fordul elő, hogy a szabálytalan használatból eredően az eszközök zajterhelése megnövekedik. A Fidesz-KDNP frakció ezért azt javasolja, hogy 22:00 és 06:00 óra közötti időszakban lakóövezetben, közparkokban, sétálóutcákban és a vendéglátó helyek környékén a képviselő-testület korlátozza ezen eszközök használatát.

Javasoljuk továbbá, hogy azon mikromobilitási szolgáltatókra, amelyek nem tartják be a rendeletben foglaltakat, nagy összegű bírságot szabjon ki az önkormányzat.

A Képviselő-testület hatáskörét a Magyarország helyi önkormányzatairól szóló 2011. évi CLXXXIX. törvény 42. § 1. pontja állapítja meg, mely szerint a Képviselő-testület hatásköréből nem ruházható át a rendeletalkotás.

Kérem a Tisztelt Képviselő-testületet az előterjesztés megtárgyalására és a rendelet-tervezet elfogadására.

**Hatásvizsgálat**

A Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet módosítására irányuló rendelet várható hatásai a jogalkotásról szóló 2010. évi CXXX. törvény 17. §-a szerint:

**1. A jogszabály társadalmi, gazdasági, költségvetési hatásai**

A rendelettervezet megfelel a helyi sajátosságoknak, a költségvetésre gyakorolt hatása minimális, a rendelettervezet szerint a közlekedésbiztonság növekedése várható.

**2. A jogszabály környezeti és egészségi következményei**

A rendelettervezetnek közvetlen környezeti és egészségi következményei várhatóan pozitívak.

**3. A jogszabály adminisztratív terheket befolyásoló hatásai**

A rendelet hatálybalépésével az adminisztratív terhek nem változnak.

**4. A jogszabály megalkotásának szükségessége, a jogalkotás elmaradásának várható következményei**

A rendelettervezet elfogadását elsősorban az elektromos rollerek által okozott környezeti, közlekedési problémák csökkentésére való törekvés indokolja. A jogalkotás elmaradása a lakosságra ható közlekedési problémák növekedését okozhatja.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelettervezet foglalt módosítások alkalmazásához szükséges személyi, szervezeti, tárgyi és pénzügyi feltételek biztosítottak.

**Budapest, 2025. április 2.**

**Benedek Zsolt**

frakcióvezető

**dr. Kosztolányi Dénes dr. Molnár Dominik Ripka András**

képviselő képviselő képviselő

Mellékletek:

* Rendelettervezet Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet módosítására