|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. április 16 - ai**

**rendes ülésére**

|  |  |
| --- | --- |
| **Tárgy:** | Javaslat második tulajdonosi döntés meghozatalára az Erzsébetváros Nonprofit Kft., az Erzsébetvárosi Piacüzemeltetési Nonprofit Kft. és az AKÁCFA UDVAR Nonprofit Kft. EVIN Nonprofit Zrt.-be történő beolvadása tárgyában. |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Képviselő-testület 304/2024. (XI.20.) határozatával hozzájárult az az Erzsébetváros Fejlesztési és Beruházási Nonprofit Korlátolt Felelősségű Társaságnak (a továbbiakban: Erzsébetváros Nonprofit Kft.), az Erzsébetvárosi Piacüzemeltetési Nonprofit Korlátolt Felelősségű Társaságnak (a továbbiakban: Erzsébetvárosi Piacüzemeltetési Nonprofit Kft.) és az AKÁCFA UDVAR Építőipari és Ingatlanforgalmazó Nonprofit Korlátolt Felelősségű Társaságnak (a továbbiakban: AKÁCFA UDVAR Nonprofit Kft.) az EVIN Erzsébetvárosi Ingatlangazdálkodási Nonprofit Zártkörűen Működő Részvénytársasággal (a továbbiakban: EVIN Nonprofit Zrt., vagy Átvevő Társaság) történő egyesüléséhez oly módon, hogy az Erzsébetváros Nonprofit Kft., az Erzsébetvárosi Piacüzemeltetési Nonprofit Kft. és az AKÁCFA UDVAR Nonprofit Kft. (a továbbiakban együtt: Beolvadó Társaságok) beolvadnak az EVIN Nonprofit Zrt.-be.

A határozat értelmében az Erzsébetváros Nonprofit Kft., az Erzsébetvárosi Piacüzemeltetési Nonprofit Kft. és az AKÁCFA UDVAR Nonprofit Kft. a beolvadás folytán jogutódlással megszűnnek, a továbbiakban pedig a jogutód cégformájának megfelelően zártkörűen működő részvénytársaságként működnek tovább. A vagyonmérleg-tervezetek és a vagyonleltár-tervezek fordulónapja 2024. december 31. napjában került meghatározásra, az átalakulással kapcsolatos vagyonmérleg-tervezetek és a vagyonleltár-terveztek könyvvizsgálói ellenőrzési feladatainak ellátására az Avizó Gold Könyvvizsgáló és Adószakértő Kft. került kijelölésre. Az átalakulási terv, valamint az átalakulási döntés meghozatalához szükséges valamennyi okirat elkészítésével és a Fővárosi Törvényszékhez, mint cégbírósághoz történő benyújtásával az EVIN Nonprofit Zrt. vezérigazgatója lett megbízva.

Az átalakulási terv és az átalakulással kapcsolatos vagyonmérleg- és vagyonleltár-tervezetek elkészültek, azok könyvvizsgálói ellenőrzése megtörtént.

Az átalakulás megfelel a társasági adóról és az osztalékadóról szóló 1996. évi LXXXI. törvény (a továbbiakban: „Tao. tv.”) 4. § 23a. pont c) alpontjában meghatározott feltételnek (kedvezményezett átalakulás), mivel az átalakulásban jogelődként és jogutódként is csak társaság vesz részt, továbbá mind a Beolvadó Társaságok, mind pedig az Átvevő Társaság, mint egyszemélyes társaságok egyedüli tulajdonosa Budapest Főváros VII. kerület Erzsébetváros Önkormányzata (a továbbiakban: Önkormányzat). A kedvezményezett átalakulással összefüggésben a Jogutód Társaság a Tao. tv. 16. § (10) bekezdése alapján a következő kötelezettségvállalásokat teszi, amely kötelezettségvállalások az alapszabályban feltüntetésre kerülnek, ezért szükséges az EVIN Nonprofit Zrt. alapszabályának módosítása:

a) A Jogutód Társaság a Beolvadó Társaságoktól átvett eszközöket és kötelezettségeket elkülönítve tartja nyilván. A Jogutód Társaság nyilvántartása tartalmazza az átvett eszközöknek a Beolvadó Társaságoknál, az átalakulás napján kimutatott bekerülési értékét, könyv szerinti értékét, számított nyilvántartás szerinti értékét, valamint az adott eszközhöz kapcsolódó az átalakulást követően elszámolt társasági adóalap módosító tételeket.

b) A Jogutód Társaság - az átvett eszközökre tekintettel - a társasági adó alapját úgy határozza meg, mintha az átalakulásra nem került volna sor.

Az átalakulás az illetékről szóló 1990. évi XCIII. törvény 26. § (1) bekezdés g) pontja alapján mentes a visszterhes vagyonátruházási illeték alól.

Az Átvevő Társaság 51.600 eFt összegű jegyzett tőkéje teljes egészében pénzbeli hozzájárulás.

Az átalakulás (beolvadás) során az Átvevő Társaság jegyzett tőkéje pénzügyi eszközök közül csökkentve ezen összeggel a Jogutód Társaság jegyzett tőkéjét. Annak érdekében, hogy az átalakulás során az EVIN Nonprofit Zrt., mint Jogutód Társaság 51.600 eFt összegű jegyzett tőkéje ne változzon – és emiatt ne kerüljön sor új, nem dematerializált részvények kibocsátására és nyomtatására – az átalakulás (beolvadás) napján Jogutód Társaság jegyzett tőkéjéből 412.500 eFt átvezetésre kerül a tőketartalékba. Ezáltal a Jogutód Társaság jegyzett tőkéjének összege megegyezik az Átvevő Társaság jegyzett tőkéjének összegével, ezzel együtt a tőketartaléka 31.400 eFt-ról 443.900 eFt-ra növekszik.

Kérjük a Tisztelt Képviselő-testületet, hogy az átalakulási tervet, valamint az annak mellékletét képező vagyonmérleg- és vagyonleltár-tervezeteket, a független könyvvizsgáló jelentéseket, valamint az átalakulással létrejövő társaság tőkeszerkezetének rendezését és az egyesülési szerződés tervezetét elfogadni szíveskedjen, egyúttal hatalmazza fel az EVIN Nonprofit Zrt. vezérigazgatóját az egyesülési szerződés aláírására.

A Képviselő-testület döntési hatásköre a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) önkormányzati rendelet (a továbbiakban Rendelet) 5. § (2) bekezdésén és 15. § (2) bekezdésén alapul.

***A Rendelet 5. § (2) bekezdése értelmében***

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

***A Rendelet 15. § (2) bekezdése értelmében***

*A Képviselő-testület dönt*

*a) gazdasági társaság alapításáról és megszüntetéséről,*

*b) gazdasági társaságban történő tulajdonszerzésről,*

*c) a 100%-ban az Önkormányzat közvetlen tulajdonában lévő gazdasági társaság, illetve annak közvetlen 100%-os tulajdonában álló gazdasági társaság vezető tisztségviselőinek, felügyelő bizottsága tagjainak, kinevezéséről és felmentéséről, valamint díjazásuk megállapításáról,*

*d) a 100%-ban az Önkormányzat közvetlen tulajdonában lévő gazdasági társaság, könyvvizsgálójának kinevezéséről és felmentéséről, valamint díjazása megállapításáról,*

*e) a 100%-ban az Önkormányzat közvetlen tulajdonában álló gazdasági társaság egyszemélyes gazdasági társasága létrehozásának, megszüntetésének, átalakulásának előzetes jóváhagyásáról,*

*f)a gazdasági társaságok számviteli törvény szerinti éves beszámolójának jóváhagyásáról.*

**A Polgári Törvénykönyvről szóló 2013. évi V. törvény 3:109. § (4) bekezdése szerint az „Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá”*.***

A fent leírtak és a jogszabályi hivatkozások alapján kérjük a Tisztelt Képviselő-testületet az előterjesztés megtárgyalására és az alábbi határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2025. (IV.16.) számú határozata az Erzsébetváros Nonprofit Kft-nek, az Erzsébetvárosi Piacüzemeltetési Nonprofit Kft-nek és az AKÁCFA UDVAR Nonprofit Kft-nek az EVIN Nonprofit Zrt-be történő beolvadása tárgyában**

Budapest Főváros VII. kerület Erzsébetváros Önkormányzat Képviselő-testülete úgy dönt, hogy

1. elfogadja a határozat 1. számú mellékletét képező átalakulási tervet és annak mellékleteit

* az Erzsébetváros Nonprofit Kft. (székhely: 1076 Budapest, Garay utca 5. 1. em. 119., cégjegyzékszám: Cg. 01-09-164125, adószám: 10740398-2-42), az Erzsébetvárosi Piacüzemeltetési Nonprofit Kft. (cégjegyzékszám: Cg.01-09-298784, székhely: 1072 Budapest, Akácfa utca 42-48., adószám: 25962415-2-42) és az AKÁCFA UDVAR Nonprofit Kft. (székhely: 1073 Budapest, Akácfa utca 61., cégjegyzékszám: Cg. 01-09-893870, adószám: 14211447-2-42), mint Beolvadó Társaságok és az EVIN Nonprofit Zrt.-vel (székhely: 1071 Budapest, Damjanich u. 12., cégjegyzékszám: Cg. 01-10-043258, adószám: 12194528-2-42), mint Átvevő Társaság 2024. december 31-ei fordulónapra vonatkozó vagyonmérleg- és vagyonleltár-tervezetét,
* az átalakulással létrejövő EVIN Nonprofit Zrt. vagyonmérleg- és vagyonleltár-tervezetét.

1. elfogadja a határozat 2. számú mellékleteként az Erzsébetváros Nonprofit Kft., az Erzsébetvárosi Piacüzemeltetési Nonprofit Kft. és az AKÁCFA UDVAR Nonprofit Kft., mint Beolvadó Társaságok, valamint az EVIN Nonprofit Zrt., mint Átvevő Társaság és mint jogutód gazdasági társaság vagyonmérleg-tervezetéről és vagyonleltár-tervezetéről készített független könyvvizsgálói jelentéseket.
2. jóváhagyja az átalakulási tervben az átalakulás (beolvadás) napjaként meghatározott 2025. június 30-ai dátumot.
3. jóváhagyja, hogy az átalakulás napjával a jogutód EVIN Nonprofit Zrt. saját tőke szerkezete rendezésre kerüljön oly módon, hogy a jegyzett tőkéből tőketartalékba átvezetésre kerül 412.500 eFt annak érdekében, hogy a jogutód társaság jegyzett tőkéjének összege megegyezzen az Átvevő Társaság jegyzett tőkéjének összegével.
4. elfogadja az átalakulási terv mellékletét képező egyesülési szerződést és felhatalmazza az EVIN Nonprofit Zrt. vezérigazgatóját a határozat 3. számú mellékletét képező egyesülési szerződés aláírására.
5. elfogadja az EVIN Nonprofit Zrt. módosításokkal egységes szerkezetbe foglalt alapszabályát és felkéri a polgármestert a határozat 4. számú mellékletét képező alapszabály aláírására.

**Felelős:** Niedermüller Péter polgármester

**Határidő:** valamennyi pont tekintetében 2025. április 16.

Budapest, 2025. április 4.

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

Előterjesztés melléklet:

1. számú melléklet: 304/2024. (XI.20.) Képviselő-testületi határozat

Határozati javaslat mellékletek:

1. számú melléklet: Átalakulási terv

- Átvevő Társaság vagyonmérleg- és vagyonleltár-tervezete

- Beolvadó Társaságok vagyonmérleg- és vagyonleltár-tervezetei

- Átalakulással létrejövő Társaság vagyonmérleg- és vagyonleltár-tervezete

1. számú melléklet: Független könyvvizsgálói jelentések
2. számú melléklet: Egyesülési szerződés
3. számú melléklet: Átalakulással létrejövő EVIN Nonprofit Zrt. módosításokkal egységes szerkezetbe foglalt alapszabály tervezete