|  |
| --- |
| **Budapest Főváros VII. kerület Erzsébetváros Önkormányzata**  d**r. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. április 16 - ai**

**rendes ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a „Budapest, VII. kerület Király u. 15. (hrsz.: 34184) szám alatti műemlék ingatlan erkélyeinek felújítása” tárgyú bonyolítói szerződés jóváhagyásáról, valamint a társasház támogatásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása tárgyában érvényben lévő közszolgáltatási szerződés 1. számú mellékletének (az előterjesztés 1. melléklete) 9. pontja (12. bekezdése) alapján a Társaság - tulajdonosi jóváhagyást követően - külön szerződés alapján végzi az Önkormányzat által meghatározott ingatlanokra vonatkozó felújítási, beruházási, bontási munkákat az Önkormányzati költségvetésben rendelkezésre álló, előirányzatok terhére.

2014. év végén és 2015. év elején Budapest Főváros VII. kerület Erzsébetváros Önkormányzata a Budapest VII. kerület, Király utca 15. szám alatti ingatlanban található, korábban önkormányzati tulajdonú lakások vonatkozásában több adásvételi szerződést kötött. Az adásvételi szerződések tartalmazzák az Önkormányzat kötelezettségvállalását az ingatlan Király utca felőli homlokzati erkélyei saját költségen történő felújításának elvégzésére vonatkozóan. Az erkélyek nagyon leromlott állagúak, hosszú ideje alá vannak dúcolva a közvetlen életveszély elhárítása okán. A felújítás során az erkélyek statikailag és esztétikailag is megújulnak.

A munkák kivitelezésének előkészítése és műszaki tartalmának elkészítése érdekében elengedhetetlenül szükséges tervezési feladatok (kiviteli tervek, költségvetési kiírások, szakvélemény, engedélyek) beszerzéséről és elkészítéséről a Társaság gondoskodott, melynek költségeit Felek jelen szerződés keretében rendezik.

A beruházás kivitelezésének finanszírozása érdekében bonyolítói szerződés (a *határozati javaslat* *1. melléklete*) megkötése szükséges. A beruházás megvalósításához rendelkezésre álló keretösszeg 93.885.243,- Ft + 25.349.015,- Ft ÁFA, mindösszesen bruttó 119.234.258,- Ft, azaz egyszáztizenkilencmillió-kettőszázharmincnégyezer-kettőszázötvennyolc forint melyből az Önkormányzat – a fordított ÁFA fizetési kötelezettségre figyelemmel - legfeljebb nettó 93.885.243, - Ft, valamint 3.211.466,- Ft ÁFA, mindösszesen 97.096.709,- Ft, azaz kilencvenhétmillió-kilencvenhatezer-hétszázkilenc forint összeget térít meg az EVIN Nonprofit Zrt. részére. A beruházás fedezete az Önkormányzat 2025. évi költségvetéséről szóló 5/2025. (II. 19.) önkormányzati rendeletében biztosított.

Tekintettel arra, hogy a felújítással érintett társasház nem kizárólagos önkormányzati tulajdonban lévő ingatlan, a közös tulajdonban lévő erkélyek felújítása érdekében támogatási szerződés megkötése szükséges.

Kérem a Tisztelt Képviselő-testületet, hogy a munka elvégzésének érdekében *„Budapest, VII. kerület Király u. 15. (hrsz.: 34184) szám alatti műemlék ingatlan erkélyeinek felújítása”* tárgyú - a határozati javaslat 1. mellékletét képező - bonyolítói szerződés megkötéséhez, valamint az adott társasház részére természetben nyújtott, vissza nem térítendő támogatáshoz hozzájárulni szíveskedjen.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 5. § (2) bekezdése alapján jogosult dönteni.

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …./2025. (IV.16.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között a *„Budapest, VII. kerület Király u. 15. (hrsz.: 34184) szám alatti műemlék ingatlan erkélyeinek felújítása”* tárgyú bonyolítói szerződés megkötéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. hozzájárul a határozat mellékletét képező *„Budapest, VII. kerület Király u. 15. (hrsz.: 34184) szám alatti műemlék ingatlan erkélyeinek felújítása”* tárgyú, legfeljebb (bruttó) 97.096.709,- Ft összegű bonyolítói szerződés megkötéséhez.
2. felkéri a Polgármestert és az EVIN Nonprofit Zrt. vezérigazgatóját a határozat mellékletét képező bonyolítói szerződés aláírására.

**Felelős**: Niedermüller Péter polgármester

**Határidő**: 1. pont tekintetében 2025. április 16.,

2. pont tekintetében 2025. április 30.

**II.**

**Budapest Főváros VII. kerület Erzsébetváros Önkormányzata Képviselő-testületének …/2025. (IV.16.) határozata a *„*Budapest, VII. kerület Király u. 15. (hrsz.: 34184) szám alatti műemlék ingatlan erkélyeinek felújítása” érdekében a munkálatok elvégzésével érintett társasház támogatásának tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a természetben Budapest, VII. kerület Király u. 15. (hrsz.: 34184) szám alatti társasház (cím: 1075 Budapest, Király utca 15., adószám: 20835213-1-42) részére természetben nyújtott, vissza nem térítendő, legfeljebb 107.215.445, -Ft értékű támogatást nyújt a „*Budapest, VII. kerület Király u. 15. (hrsz.: 34184) szám alatti műemlék ingatlan erkélyeinek felújítása”* érdekében.
2. felhatalmazza a Polgármestert 1. pont szerinti támogatási szerződés aláírására.

**Felelős:** Niedermüller Péter polgármester

**Határidő:** 1. pont tekintetében: 2025. április 16.

2. pont tekintetében: 2026. október 31.

Budapest, 2025. április 4.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés melléklet:

1. melléklet –EVIN Közszolgáltatási szerződés\_Lakás és helyiséggazdálkodási feladatok ellátására

Határozati javaslat melléklet:

Bonyolítói szerződés és mellékletei *„Budapest, VII. kerület Király u. 15. (hrsz.: 34184) szám alatti műemlék ingatlan erkélyeinek felújítása”*